OzLabs/hebrew-wiki-articles huggingface dataset:
לייב שמעוני

שמעון לייב שמעוני (רבינוביץ; 1900, ליטא – 1974, ישראל) היה מורה, מראשי תנועת פועלי ציון שמאל, פעיל ציבור וסופר יידי.

== ביוגרפיה ==
לייב נולד בליטא ועסק בהוראה. הוא היה פעיל למען האוטונומיה היהודית בליטא והיה חבר האספה הלאומית של יהודי ליטא לאחר מלחמת העולם הראשונה. שימש כפקיד ב"ועד הארץ היהודי באֶרץ ליטא" (נאציונַל ראט).

בשנת 1924 עלה לארץ ישראל והתגורר בחיפה, בה עבד במחלקת המדידות של ממשלת המנדט. לאחר הקמת המדינה המשיך לעבוד במחלקת המדידות ובמשרד העבודה עד שפרש לגמלאות בשנת 1967.

במקביל היה פעיל באחדות העבודה ושימש כשופט בית הדין העליון של ההסתדרות הכללית והיה חבר בוועדת הביקורת המרכזית שלה. היה יושב ראש הוועד המפקח במחוז חיפה של קופת חולים והיה מיוזמי הקמת בית החולים כרמל. הוא פרסם מספר ספרים ומאמרים, בעיקר ביידיש, תחת שמות העט ל. חיין ואבא גוטעס. בשנת 1973 הוענק לו תואר אזרח כבוד של העיר חיפה.

על שמו קרוי רחוב בחיפה. שמעוני היה נשוי לשרה, פעילה בארגון אמהות עובדות שנפטרה בשנת 1961, ולזוג נולדה בת.

==מספריו==
* אין טיגל: ראמאן פון ישראל-לעבן, הוצאת י"ל פרץ, 1974.
* אנגעגליטע ערד, הוצאת י"ל פרץ, 1970.
* באזאלט: דערציילונגען, הוצאת י"ל פרץ, 1966.
* גאנג: ארץ-ישראל, מדינת-ישראל, עמך ישראל, הוצאת י"ל פרץ, 1962.
* נעכטן, הוצאת אונדזער ווארט, 1959.
* אונטערוועגנס, דער טער שלום עליכם שולע אין ארגענטינע, 1956.

==קישורים חיצוניים==
* 

==הערות שוליים==

קטגוריה:ישראלים ילידי ליטא
קטגוריה:אנשי העלייה הרביעית
קטגוריה:ציונים סוציאליסטים
קטגוריה:סופרים ישראלים
קטגוריה:סופרים כותבי יידיש
קטגוריה:אזרחי כבוד של חיפה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1900
קטגוריה:ישראלים שנפטרו ב-1974
צילום עירום

"עירום נשי שכוב" של הצלם פליקס ז'אק מולן מתחילת שנות ה-50 של [[המאה ה-19]]

הדפס מלח - תצלום עירום מעשה ידי אוגוסט בלו משנת 1853

צילום עירום הוא צילום הגוף העירום בממד האמנותי שלו.

צילום עירום אמנותי נבדל מן הצילום הפורנוגרפי, שהוא בעל מרכיבים אגרסיביים ופתיינים באופיים. צילום עירום אמנותי נבדל גם מצילומי אופנה, שהם זוהרים יותר ומדגישים בעיקר את המאפיינים המיניים של הדוגמן או הדוגמנית העומדים במרכז היצירה.

צלמי עירום אמנותי טוענים כי בעבודתם הם מדגישים את יופיו של הגוף האנושי ולא את האדם שאליו הוא משויך. בניגוד לצילומי פורטרט היוצרים זיהוי חד ערכי של המצולם, הרי שבצילום עירום אמנותי בדרך כלל לא ניתן לזהות את המצולם. כפועל יוצא מכך, עירום כחלק מן הצילום האמנותי מהווה יצירה מורכבת של דומם המשתלבת בתוכו באופן טבעי ולא מאולץ.

צלמי עירום אמנותי מרבים להשתמש באפקטים של אור וצל, איפור מבריק ואביזרים שונים על מנת להדגיש את קווי המתאר של הגוף העירום.

בעשור הראשון של המאה ה-21 התפתח ענף משנה בתחום צילומי העירום האמנותי, במסגרתו מצלם האמן המוני בני אדם ללא בגדיהם. האמן העיקרי הידוע בתחום זה, אשר נחשב גם ליוצר הענף הוא ספנסר טוניק.

== קישורים חיצוניים ==

* 
* 

*
קטגוריה:עירום באמנות
קטגוריה:סוגות בצילום
גראנד ליסבון

מלון גראנד ליסבון במקאו, 2007
גראנד ליסבון (באנגלית: Grand Lisboa; בכתב סיני: 新葡京) הוא גורד שחקים בן 56 קומות שגובהו 261 מטרים במקאו בבעלות החברה לתיירות ולבידור של מקאו ועוצב בידי הארכיטקטים ההונג קונגים דניס לאו ונג צ'ון מאן.
== היסטוריה ==
הקזינו והמסעדות בתוך גראנד ליסבון נפתחו ב-11 בפברואר 2007, ואילו המלון נפתח בדצמבר 2008. הקזינו מציע 268 שולחנות הימורים גדולים ו-786 מכונות מזל אוטומטיות. כל אחד מ-430 חדרי המלון והסוויטות מצויד במערכות טלוויזיה HDTV מסוג Bang & Olufsen ומערכת סאונד משוכללת.
הלובי בגראנד ליסבון, 2008
הקזינו הוא הראשון במקאו שמציע מכונות משחק פוקר טקסס הולדם. הוא היה גם הראשון שהציע משחק "קוביות", אלא שכיום מספר בתי קזינו נוספים מציעים את המשחק.

בקזינו גראנד ליסבואה מוצג דרך קבע כוכבו של סטנלי הו. לפי המכון הגמאולוגי של אמריקה, היהלום בן ה-218.08 קאראט (43.62 g) הוא היהלום המעובד הגדול ביותר בעולם. ד"ר הו, אמר שהיהלום, שקרוי על שמו, משקף את המחויבות התמידית של SJM's למקאו.
<gallery>
Grand Lisbon hotel interior 2.jpeg
Lisbon hotel interior. Macau.jpeg
Lisbon hotel Macau interior 4.jpeg
Grand Lisboa The 8 Chinese Restaurant Outside Corridor.jpg
Grand Lisboa The Kitchen.jpg
</gallery>

==קישורים חיצוניים==

* 
* [http://www.emporis.com/application/?nav=building&lng=3&id=220546 אמפוריוס בע"מ - גראנד ליסבואה]
* [https://web.archive.org/web/20100722141611/http://best-macau-casinos.com/2009/11/casino-lisboa-macau-review/ סקירה של קזינו גראנד ליסבואה]

קטגוריה:מקאו: בתי מלון
קטגוריה:בתי קזינו
קטגוריה:מקאו: גורדי שחקים
איזבלי פונטאנה

איזבלי ברגוסי פונטאנה (באנגלית: Isabeli Bergossi Fontana; נולדה ב-4 ביולי 1983) היא דוגמנית ברזילאית.

==ביוגרפיה==
=== שנותיה הראשונות ===
פונטאנה נולדה בפרנה, קוריטיבה, ברזיל. ב-1996 הגיעה לגמר של תחרות "מראה הדוגמנות עלית" ובשנה שאחרי כן היא עברה מדרום ברזיל למילאנו, איטליה, כדי לפתוח בקריירת דוגמנות.

===קריירה===
ב-1999 היא דגמנה לקטלוג לבני-הנשים של ויקטוריה'ס סיקרט. מעט אחר כך, היא חתמה על חוזי דוגמות עם ורסצ'ה, רלף לורן, וולנטינו. מאז 1999 היא דגמנה לגיליון בגדי הים של ספורטס אילוסטרייטד, מארי קלייר, Elle, ווג, הרפרס בזאר, נומרו,, i-D, ארנה ורבים אחרים.

פונטאנה הופיעה בתצלומי פנים במודעות פרסומת רבות בכללן לג'ינס ארמאני, שאנל, Colcci, Disritmia, אמפוריו ארמאני, אנריקה מרטינס, הלנה רובינשטיין, הוגו בוס, חוסיין צ'לאיאן, מאסימו דוטי, M. Officer, ניקול פארי, אוסקר דה לה רנטה, פיטר האן, פיליפס, רלף לורן, רבלון, רוברטו קוואלי, Rosa Chá, Saks Fifth Avenue, טומי הילפיגר, טריטון, ולנטינו, ורסצ'ה, ויקטוריה'ס סיקרט, Vivara.

כעת איזבלי מופיעה בפרסומות F/W לוורסצ'ה, רוברטו קוואלי, ולנטינו, ו-H&M.
 איזבלי היא הפנים הנוכחיות של בושם Flowerbomb של ויקטור ורולף.

ב-2008 היא הופיעה לראשונה ברשימת 15 הדוגמניות המרוויחות את השכר הגבוה ביותר בעולם שערך המגזין פורבס והגיעה למקום ה-11, עם רווחים של $3 מיליון דולרים.

===חייה האישיים===
בנעוריה נכחה איזבלי ב-the Church of Jesus Christ of Latter-day Saints במחוז Portão בקוריטיבה. היא נישאה לדוגמן אלווארו ז'אקומוסי אבל הם התגרשו ב-2004. פונטנה התחתנה עם השחקן והדוגמן הנרי קסטלי ב-10 בדצמבר 2005 ובנם, לוקאס, נולד ב-23 באוקטובר 2006 בסאו פאולו. פונטנה וקסטלי נפרדו וכיום הם בתהליכי גירושין.

==קישורים חיצוניים==

* [http://www.fashionmodeldirectory.com/models/Isabeli_Fontana/ איזבלי פונטאנה ב-Fashion Model Directory]
* [https://web.archive.org/web/20110515082848/http://www.askmen.com/celebs/women/models_150/181_isabeli_fontana.html איזבלי פונטאנה ב-Askmen.com]
* 

==הערות שוליים==

קטגוריה:דוגמניות ברזילאיות
קטגוריה:משתתפות בתחרות מראה השנה של עלית 1996
קטגוריה:ברזילאיות שנולדו ב-1983
קטגוריה:ברזילאים שנולדו ב-1983
חומצה סוקסינית

חומצה סוקסינית (באנגלית: Succinic acid) או חומצה בוטאנדיואית (באנגלית: butanedioic acid), המכונה גם כוהל ענברי (באנגלית: spirit of amber), היא חומצה דיקרבוקסילית המשמשת במעגל קרבס. מקור שמה של החומצה במילה הלטינית "סוקצינום" (succinum) שמשמעו ענבר, מאחר שניתן להפיק את החומצה מענבר.

==תכונות==
החומצה מוצקה בטמפרטורת החדר, ומראה גבישי חסר צבע וחסר ריח. נקודת ההיתוך של החומצה היא בטמפרטורה של 185°C ונקודת הרתיחה של היא בטמפרטורה של 235°C.

החומצה פעילה במעגל קרבס ותורמת אלקטרון במהלך התגובה:
:succinate + FAD → fumarate + FADH<sub>2</sub>.

==שימושים==
החומצה נוצרה באמצעות זיקוק ענבר בחול, ונעשה בה בעבר שימוש להפגת כאבים ראומטואידיים.
החומצה משמשת כתוסף מזון ומספר ה-E שלה: E363.

==קישורים חיצוניים==

*[http://physchem.ox.ac.uk/MSDS/SU/succinic_acid.html תכונות החומצה]
*[http://chemicalland21.com/industrialchem/organic/SUCCINIC%20ACID.htm תיאור החומצה ונגזרותיה]
* 

סוקסינית
חומצה פומרית

חומצה פומרית (Fumaric acid) היא חומצה אורגנית בעלת הנוסחה הכימית: HO<sub>2</sub>CCH=CHCO<sub>2</sub>H.

בטמפרטורת החדר היא מוצק בעל מראה גבישי לבן וטעם של פירות. החומצה הפומרית היא חומצה דיקרבוקסילית שמלחי האסטר שלה מכונים על שמה "פומרטים".

החומצה משמשת כתוסף מזון ומסומנת במספר E: "E297". מלחי האסטר של החומצה מוסמנים במספרי E 365 - 368. החומצה הפומרית ידועה גם כחומר מווסת חומציות במוצרי מזון מאז שנת 1946, כאשר היא בעיקר משמשת בייצור משקאות ואבקת אפיה.

החומצה משמשת במעגל קרבס, ומסייעת בייצור אנרגיה בצורת אדנוזין תלת זרחתי. החומצה מיוצרת בתהליך זה באמצעות חימצון של חומצה סוקסינית על ידי האנזים Succinate dehydrogenase. בהמשך התהליך החומצה הפומרית עצמה הופכת לחומצה מאלית על ידי פעולת האנזים פומרז.

==קישורים חיצוניים==

* 

פומרית, חומצה
פומרית, חומצה
פומרית, חומצה
יחוה דעת

שו"ת יחוה דעת הוא סדרת ספרי שאלות ותשובות בהלכה מאת הרב עובדיה יוסף (7 כרכים). סדרת ספרים זאת היא השנייה אחרי סדרתו יביע אומר. המקור לשם הסדרה הוא הפסוק בתהילים (): "יום ליום יביע אומר ולילה ללילה יחוה דעת". בספרים אלו עונה הרב יוסף על שאלות אקטואליות רבות בהלכה, לדוגמה בנושא קול באשה ערווה, ספרי תורה בצה"ל, שמיעת שירים בספירת העומר ועוד. אולם ספרים אלו מתאפיינים בתשובות קצרות ביחס לתשובות שבסדרת ספרי השו"ת הראשונה של הרב עובדיה, יביע אומר, העוסק יותר בפלפולים ובלמדנות והתשובות בו מורחבות יותר. 

הכרך הראשון יצא לאור בשנת תשל"ז בעת כהונתו כרב הראשי לישראל. מתכונת הספר מבוססת על שאלות ותשובות שנשאלו ב'פינת ההלכה' אשר שודרה בתוכנית 'קבלת שבת' ברשת א' של רדיו קול ישראל בימי שישי במשך כ-15 שנה, ובהוצאת הספר הורחבו הדברים ונוספו מקורות רבים. בהקדמת הספר נכתב כי התשובות מובאות בספר כפי שנענו בקצרה למאזינים ברדיו כדי שיהיה בבחינת "דבר השווה לכל נפש", אלא שבכמה מקומות הוסיף הערות להבהרת העניין בתוספת נופך.

בהמשך נוספו עוד חמישה כרכים שיצאו לאור עד שנת ה'תשנ"ד.

בשנת תש"פ הוציא מכון מאור ישראל מהדורה חדשה עם חלק ז' ובתוספת הערות מתוך כתבי היד של הרב עובדיה יוסף. המהדורה החדשה היא בעלת ארבעה כרכים, כך שכל שני חלקים בכרך אחד וחלק ז עומד ככרך בפני עצמו.

==לקריאה נוספת==
* בנימין לאו, ממרן עד מרן – משנתו ההלכתית של הרב עובדיה יוסף, הוצאת ידיעות אחרונות, 2005
* אדם ברוך, "הרב עובדיה יוסף על פי פסקי הדין שלו", בתוך סדר יום (עמודים 185–202), הוצאת כתר, 2000

==קישורים חיצוניים==
* [http://www.iba.org.il/moreshet/?entity=675369&type=1&topic=952 "עשה לך רב" עם הראשון לציון עובדיה יוסף שליט"א] תוכנית משנות ה-80.
* [http://www.tapuz.co.il/blog/ViewEntry.asp?EntryId=1603299 שאלה ותשובה מתוך השו"ת]

קטגוריה:ספרי שאלות ותשובות: אחרונים
קטגוריה:ספרי עובדיה יוסף
קטגוריה:ספרי 1976
קזינו ליסבון (מקאו)

קזינו ליסבון (בכתב סיני: 葡京娛樂場) הוא אחד מהמלונות-קזינו המפורסמים ביותר במקאו. הקזינו הוא בבעלות החברה לתיירות ולבידור של מקאו וחברת סטנלי הו. הקומפלקס בן שלוש הקומות נבנה בשלהי שנות השישים.
הקזינו המקורי והמלון-מגדל העגול בן התריסר קומות נבנה ב-1970 בידי סטנלי הו, טדי ייפ, ייפ הון והנרי פוק. למלון הוספו 270 חדרים ב-1991 היו בו בסך הכול 927 חדרים. בשנת 2006, הוא הורחב שוב ונבנה קומפלקס הגראנד ליסבון בסמוך לו. הרחבה זו נעשתה באופן חלקי בשל התחרות עם המלון-קזינו החדש Wynn Macau, שנמצא בסמוך לקזינו ליסבון המקורי.

== רובישון א-גאלרה ==

"רובישון א-גאלרה" היא מסעדה בבעלות השף ז'ואל רובישון, שנוסדה ב-2001 והיא זכתה בשלושה כוכבים במדריך מישלן האדום בשנת 2008. המסעדה מגישה מטבח אירופאי כמו פניניתיים צלויים וכבד אווז מתפריט הא-לה קארט שלה.

והיא מדורגת במקום השלישי ברשימת המסעדות הטובות באסיה לפי מדריך מילה לשנת 2010/2009. 

== גלריית תמונות ==
<gallery>
קובץ:Macau Hotel Casino Lisboa Macau Mo707.JPG|מלון ליסבון, מקאו
קובץ:Macao Hotel Lisboa.jpg|מלון ליסבון, מקאו, 2008
קובץ:Macao Casino Lisboa at night small.jpg|קזינו ליסבון בלילה, 2008
</gallery>
== קישורים חיצוניים ==

* 

==הערות שוליים==

קטגוריה:מקאו: בתי מלון
ליסבון (מקאו)
MGM Grand (לאס וגאס)

MGM Grand לאס וגאס הוא מלון וקזינו הממוקם בסטריפ של לאס וגאס שבמדינת נבדה. MGM Grand הוא המלון השלישי בגודלו בעולם.

== מבנה ==
בבניין המרכזי 30 קומות והוא בגובה של 89 מטרים. במלון חמש בריכות שחייה, וכן נהרות ומפלים, המתפרסים על 26.7 דונם. במלון מרכז כנסים על שטח של 35 דונם. במלון 16 מסעדות, מועדוני לילה, חנויות וכן הקזינו הגדול ביותר במחוז קלארק, המשתרע על שטח של 15.93 דונם. בצמוד למבנה הראשי ישנו מסך ענקי המקרין פרסומות למלון, ומבנים נוספים, בהם אף אולפני טלוויזיה.

המבנה המרכזי כולל כלוב אריות גדול, אחת האטרקציות הבולטות במבנה. הכלוב השקוף פתוח 24 שעות ביממה ומספק בידור למבקרים ולמהמרים. מעבר לכך, כולל המבנה מוטיבים מסרטי MGM.

בעת פתיחתו היה למלון הגדול בעולם. כיום הוא השלישי בגודלו בעולם, עם 6,852 חדרים.

אחד מהמופעים הקבועים במלון הוא מופע קברט המוצג במועדון ייעודי במלון, המהווה סניף של מועדון קרייזי הורס בפריז.

== ראו גם ==
*MGM

== קישורים חיצוניים ==

* 

קטגוריה:לאס וגאס: קזינו
קטגוריה:לאס וגאס: בתי מלון
קטגוריה:הסטריפ
קטגוריה:מלונות גורדי שחקים
מספר הר געש

[[הר סנט הלנס שמספרו הישן היה -1201-05, ומספרו הנוכחי הוא 321050]]
מספר הר געש (באנגלית: Volcano Number או בקיצור VNum) הוא זיהוי להרי געש במערכת היררכית ושיטתית המחולקת לאזורים גאוגרפיים על-פני כדור הארץ. המספרים נקבעו לראשונה בקטלוג שפותח בסוף שנות ה-30 של המאה ה-20 לצורך פרויקט "קטלוג הרי געש פעילים בעולם" (Catalog of Active Volcanoes of the World) במסגרת "האגודה הבינלאומית לוולקנולוגיה ולכימיה של פנים כדור הארץ" (International Association of Volcanology and Chemistry of the Earth's Interior – IAVCEI), ומנוהל כיום על ידי מוסד סמית'סוניאן במסגרת התוכנית לגעשיות עולמית (Global Volcanism Program) או בראשי תיבות GVP.

המדינות של ה-GVP הייתה לשלב במספר את גיל הר הגעש ומידע גאוגרפי והיסטורי עליו. עקב כך שינה ה-GVP לעיתים קרובות מספרי הר געש, בדרך כלל על מנת לאפשר הגדרה של הרי געש חדשים באזור גאוגרפי מסוים, ופעולה זו פגעה במטרה המקורית למנוע אי בהירות. ב-2013 העביר ה-GVP את הקטלוג לבסיס נתונים חדש והחליט בהזדמנות זו לשנות את השיטה.

==מבנה המספר הישן==
המספר הישן היה בנוי מארבע ספרות, מקף ושתי ספרות נוספות: 0000-00. שתי הספרות הראשונות ציינו אזור גאוגרפי כללי, שתי הספרות הבאות ציינו אזור משנה ושתי הספרות לאחר המקף ציינו הר געש ספציפי. לעיתים נוספה ספרה שלישית כאשר קטלגו הר געש המצוי בין שניים אחרים שקוטלגו בעבר. לדוגמה: בין סטרומבולי (שמספרו =0101-04) ובין וולקנו (שמספרו =0101-05) נוסף ליפארי, שצוין במספר 0101-041. זאת, על-מנת להימנע מהוספה של הר געש באזור-המשנה של יוון שהתחיל במספרים 0101 לרשימת הרי הגעש באזור-המשנה של איטליה שהתחילה במספרים 0102. הקידומת 01 של שני אזורי-משנה אלה ציינה את אזור הים התיכון ומערב אסיה. סימן שוויון (=) או מקף (-) בסוף המספר ציינו אם קיים מידע נרחב על הר הגעש או שיש בו צורך.

אזורים גאוגרפיים ראשיים:
{| 
| valign="top" |
*00 – כל העולם
*01 – הים התיכון ומערב אסיה
*02 – אפריקה והים האדום
*03 – המזרח התיכון והאוקיינוס ההודי
*04 – ניו זילנד עד פיג'י
*05 – אוסטרליה עד מלנזיה
*06 – אינדונזיה
*07 – הפיליפינים ודרום-מזרח אסיה
*08 – יפן, טאיוואן ואיי מריאנה
*09 – איי קוריל
| width="50" |
| valign="top" |
*10 – קמצ'טקה ואסיה התיכונה
*11 – אלסקה
*12 – קנדה ומערב ארצות הברית
*13 – הוואי והאוקיינוס השקט
*14 – מקסיקו ואמריקה המרכזית
*15 – אמריקה הדרומית
*16 – איי הודו המערבית
*17 – איסלנד והאוקיינוס הארקטי
*18 – האוקיינוס האטלנטי
*19 – אנטארקטיקה
|}

דוגמאות: מספרו של טמבורה היה: =0604-04, וזוב =0101-02 ואייאפיאטלאייקוטל =1702-02. 
הרי הגעש בקו התלים הישראלי דוגמת הר אביטל והר אודם כלולים בשדה הגעשי של רמת הגולן, שמספרו היה -0300-03.

==מבנה המספר החדש==
בשיטה החדשה המספרים הם בני שש ספרות ואינם מכילים את הסימנים המיוחדים (סימן השוויון וסימן המקף). על מנת למנוע בלבול עם השיטה הישנה המספרים החדשים אינם מתחילים אף פעם בספרה אפס או בספרה אחת. המספר החדש משלב בדרך כלל את המספר הישן. כך אם נחזור לדוגמאות לעיל, סטרומבולי שמספרו היה =0101-04, קיבל את המספר 211040, וולקנו, שמספרו היה =0101-05, קיבל את המספר 211050, ליפארי, שמספרו היה 0101-041, קיבל את המספר 211042, ואייאפיאטלאייקוטל, שמספרו היה =1702-02, קיבל את המספר 372020.

==קישורים חיצוניים==
* 
*[http://www.volcano.si.edu/search_volcano.cfm מנוע חיפוש להרי געש]
*[http://www.volcano.si.edu/ התוכנית לגעשיות עולמית] במוסד סמית'סוניאן

==הערות שוליים==

קטגוריה:וולקנולוגיה
זרע מכלוא

באגרונומיה, זרע מִכְלוֹא הוא זרע שיוצר באופן מבוקר על ידי טיפוח נפרד של קו זכרי (אב) וקו נקבי (אם), במטרה ליצור און כלאיים משופר ואמין.

בשלב הטיפוח, עובר כל קו תהליכי האבקה עצמית על מנת לחזק את התכונות הרצויות. בעוד היבול של כל אחד מהקווים עשוי להיות גבוה מאוד, הם בדרך-כלל פגיעים למחלות.

לכן, בשלב הסופי משולב המטען הגנטי של הקווים – השונים מאוד זה מזה – לזרע אחד, על ידי דיכוי התכונות הזכריות בצמחי הקו הנקבי. הזרעים שמתקבלים בצורה זו, זרעי מכלוא המכונים F1, זהים זה לזה מבחינה גנטית ומצטיינים בדרך-כלל באון כלאיים, ביצועים וחסינות גבוהים משל הוריו. 

הצמחים שגדלים מזרעי המכלוא מייצרים זרעים בעלי מגוון גנטי רחב ולא צפוי, זרעים אלו נקראים F2. המגוון הגנטי הרחב של זרעי F2 הופך את זרעי המכלוא לכדאיים מאוד ליצרני הזרעים שכן לחקלאי יש אינטרס להימנע משמירת זרעים לזריעה חוזרת.

שיטה זו ננקטה במהפכה הירוקה, למשל, ליצירת זני מכלוא של אורז על ידי האגרונום הסיני יואן לונגפינג. זני מכלוא חקלאיים עם און כלאיים פותחו גם בתירס, דורה, סלק סוכר, בצל הגינה, תרד, חמנית, וברוקולי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חקלאות
קטגוריה:רבייה
קטגוריה:אקולוגיה של צמחים
תזרים מזומנים

תזרים מזומנים הוא מונח בניהול וחשבונאות המתייחס לתנועות של כסף אל ומיחידה כלשהי (עסקית או אחרת) שפעילותה כרוכה בתקבולים ובתשלומים, לאורך תקופת זמן קצובה. תזרים המזומנים משמש לתכנון תקציבי, ניהולי, חישובי רווחיות ועוד. תזרים מזומנים גרוע היוצר מחסור בכסף נזיל יכול לגרום אפילו לחברה רווחית להגיע לכינוס נכסים ופירוק, וליחידים להגיע לפשיטת רגל.

הדוחות החשבונאיים מתייחסים לתזרים המזומנים בדוח נפרד הנקרא דוח על תזרימי המזומנים, השונה מדוח רווח והפסד בכך שהוא משקף רק תנועות שהתבצעו בפועל במזומן. 

==חשיבות דוח תזרים מזומנים==

בעלי עסקים רבים נוטים להעביר את כל הטיפול בנושא הפיננסי לרואה החשבון שלהם. ברם, בדרך כלל, רואה החשבון אינו חלק אינטגרלי מהעסק ועוסק יותר בטיפול בהתנהלות מול רשויות המס ולא בתחזית הפיננסית של העסק.

ניהול נכון של הדוח כולל "תחזית לתקופה הקרובה" (בדרך כלל בין שלושה לשישה חודשים) ומאפשר לבעל היחידה העסקית לתכנן באופן יעיל את התנועות הכספיות שלו ולהימנע ממצב שבו אף על פי שהעסק רווחי, אין בעסק די כסף המאפשר את המשך קיומו.

באמצעות שימוש בתחזית תזרים מזומנים ניתן להיערך מראש למחסור זמני בכסף באמצעות שינויים בהון החוזר בעסק: פניות לדחיית תשלומים, פניות להקדמת תקבולים והקטנת המלאי, וכן באמצעות מכירת רכוש ו/או גיוס הלוואות. קל הרבה יותר לקבל הלוואה מגופים פיננסיים כאשר בקשה זו מגובה בדוחות רלוונטיים (תזרים מזומנים חזוי) ומספיק זמן מראש, ולא כאשר העסק נמצא כבר בקשיים.

==ראו גם==
*דוח על תזרימי המזומנים
*מזומן הוא המלך

== קישורים חיצוניים ==
* 
* 
* אמיר עוז | האיום השקט: איך מיס מאצ' עלול לסכן את יציבות חברות הביטוח הנותנות משכנתאות ואת חברות האשראי החוץ בנקאיות? | מגזין פוליסה | 30 ביולי 2024:
https://drive.google.com/file/d/1cYaugcDU25UEIdVlCgFQCzd-OcnTvI03/view

קטגוריה:חשבונאות
קטגוריה:שוק ההון
ורה אינבר

ורה מיכאילובנה אִינְבֶּר (שם נעוריה: שפנצר; ברוסית: Вера Михайловна Инбер; 28 ביוני 1890, אודסה – 11 בנובמבר 1972, מוסקבה) הייתה סופרת ומשוררת סובייטית, יהודייה.

== קורות חיים ==
ורה שְׁפֶּנְצֶר (Шпенцер) נולדה באודסה ב-1890. אביה, משה שפנצר, היה בעל בית דפוס ואחד ממנהלי "מטזיס", הוצאה מדעית לאור. הוא היה בן דודו של המהפכן לב טרוצקי. אמה פאני שפנצר (ברונשטיין) עבדה כמורה לרוסית וניהלה מוסד ממשלתי לנערות יהודיות.

בין השנים 1910–1914 התגוררה אינבר בפריז עם בעלה נתן, ושם הוציאה את קובץ שיריה הראשון.

ב-1914 עברה למוסקבה, ועד מלחמת העולם השנייה עבדה כעיתונאית ופרסמה מספר סיפורים ושירים. בשנת 1920 היא התחנתה עם כימאי אלכסנדר פרומקין אך הם התגרשו לאחר מספר שנים.

בשנים 1941-1944 חיה אינבר בלנינגרד עם בעלה השלישי, איליה סטראשון (1892-1967), ששימש כמנהל מכון לרפואה. היא חוותה את המצור הגרמני על העיר. בתקופה זו הפכה אינבר לקולה של לנינגרד הנצורה; היא הופיעה תדירות ברדיו, ועודדה את רוח התושבים. בשנים אלה ראו אור יצירותיה המפורסמות ביותר, ובהן הפואמה מלחמתית "המרדיאן של פולקובו" (תורגמה לעברית בידי אברהם שלונסקי), ויומן המצור "כמעט שלוש שנים" (אף הוא תורגם בידי אברהם שלונסקי). על יצירותיה אלה זכתה בפרס סטלין.

לאחר המלחמה המשיכה אינבר ליצור בתחום ספרות הילדים.

אינבר נפטרה ב-1972.

== יצירתה ==
לפני מלחמת העולם השנייה פרסמה אינבר שירה לירית ורומנים. לאחר המלחמה פנתה יותר לכיוון של ספרות ילדים.

יצירתה המפורסמת ביותר היא הפואמה "המרדיאן של פולקובו". הפואמה נכתבה בצורה ריאליסטית, ואף על פי שהיא אמנות מגויסת, היא עדיין שומרת על רמה ספרותית גבוהה. בנוסף מפורסמות יצירותיה המלחמתיות הקצרות, ובמיוחד השיר "בת נאמנה".

תרגמה לרוסית משיריהם של משוררים אוקראינים, בהם טאראס שבצ'נקו, ושל יוצרים בשפות אחרות כפול אלואר (Éluard) הצרפתי ושנדור פטפי ההונגרי.

==ספריה בעברית==
*ורה אינבר, לנינגרד במצור, יומן 1944-1941, תרגם אברהם שלונסקי, הוצאת הפועלים, 1952.
*ורה אינבר, בשחר ילדותי, הוצאת ניב, 1961

== קישורים חיצוניים ==

* 
* 
*ורה אינבר, [https://www.haaretz.co.il/literature/prose/.premium-1.10347627 סיפור | הפסנתר השמיע קול זעקה, כמו בן אדם] (מרוסית: ולרי מיכאילובסקי), הארץ, 2 בנובמבר 2021 *ורה אינבר המרידיאן של פולקובו, פואמה, תרגם אברהם שלונסקי, ספרית הפעולים
* 

==הערות שוליים==

קטגוריה:משוררות יהודיות רוסיות
קטגוריה:סופרות יהודיות רוסיות
קטגוריה:סופרים יהודים רוסים
קטגוריה:סופרי ילדים ונוער רוסים
קטגוריה:מתרגמים יהודים רוסים
קטגוריה:מתרגמות סובייטיות
קטגוריה:מתרגמות יהודיות
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:סופרות ילדים ונוער יהודיות
קטגוריה:סופרי ילדים ונוער יהודים
קטגוריה:סופרות ילדים ונוער סובייטיות
קטגוריה:סופרות סובייטיות
קטגוריה:משוררות סובייטיות
קטגוריה:מתרגמות רוסיות
קטגוריה:ילידות 1890
קטגוריה:סובייטים שנפטרו ב-1972
ערפילית אומגה

ערפילית אומגה (נקראת גם ערפילית הפרסה, ערפילית הברבור או ערפילית הלובסטר, מקוטלגת כ-M17 או Messier 17 וכ-NGC 6618) היא אזור H II של אבק וגז בקבוצת הכוכבים קשת, שבו נוצרים כוכבים חדשים המהווים צביר פתוח, ושאורם מאיר את הגז והאבק שיוצרים ערפילית פליטה. שמה של הערפילית ניתן לה מכיוון שבתצפיות המוקדמות שנעשו בה במאה ה-19 היא נראתה כפס ערפילי ומפותל בצורת האות היוונית Ω או פרסת סוס.

==היסטוריה==
הערפילית התגלתה בין השנים 1745 ו-1746 על ידי האסטרונום השווייצרי ז'אן פיליפ דה שסו. ב-1764 צפה בה שארל מסיה מבלי לדעת שהתגלתה לפני כן, ותיאר אותה בקטלוג מסיה כערפילית בצורת פלך בגודל של 5-6 דקות קשת.

האסטרונום ויליאם הרשל זיהה חלק מהכוכבים שבערפילית בשנת 1784 ובנו ג'ון הרשל צפה בה מספר פעמים והיה הראשון לציין בשנת 1828 שצורתה דומה לפרסת סוס.

==תצפית==
בהירות נראיתה של הערפילית היא מדרגה 6 כך שניתן לראותה ללא ציוד עזר בתנאי תצפית מיטביים בלבד, ובשל מיקומה הדרומי יחסית, קשה לראותה מאירופה או מהמזרח התיכון. ניתן לראותה בקלות באמצעות משקפת, אך נחוץ טלסקופ כדי להבחין בכוכבי הצביר שבתוכה. הערפילית נמצאת כ-2 מעלות מדרום מערב לכוכב γ (גמא) במגן וכ-2 מעלות מדרום לערפילית הנשר שבקבוצת הכוכבים נחש.

== מאפיינים ==
ערפילית אומגה היא חלק מענן גז ואבק, או אזור H II, שבתוכו מתרחשת פעילות ייצור כוכבים. כוכבי הצביר, שנוצרו מהגז והאבק שבערפילית, הם כוכבים צעירים וחמים, שרוב הקרינה הנפלטת מהם היא בתחום העל-סגול. קרינה זו מייננת את האטומים בערפילית ומביאה לפליטת אור נראה מחלקה המקיף את הצביר. בערפילית יש חלקים כהים יחסית הבולעים את רוב הקרינה הנראית, אבל פולטים קרינה בתחום התת-אדום. 

גודלה הזוויתי של הערפילית הנראית הוא כ-11 דקות קשת והיא במרחק של כ-5,000 שנות אור מכדור הארץ, כך שקוטרה הוא כ 15 שנות אור. ענן הגז והאבק משתרע לגודל של פי שלושה מהערפילית הנראית.

==קישורים חיצוניים==

* [http://messier.seds.org/m/m017.html M17] באתר SEDS.
* 

אומגה
אומגה
אומגה
נהר מלגרסי

נהר מָלָגָרָסִי (באנגלית: Malagarasi River) הוא הנהר השני באורכו בטנזניה. הנהר נשפך לאגם טנגניקה כ-40 קילומטרים דרומית לקיגומה, ומהווה אחד ממקורות המים המרכזיים של האגם.

המלגרסי היה קיים לפני היקוות האגם והיה בעבר אחד מיובלי נהר קונגו. 80 הקילומטרים הראשונים של הנהר מהווים את הגבול הטבעי והבינלאומי בין טנזניה לבורונדי.

==קישורים חיצוניים==

* 

מלגרסי
קטגוריה:אפריקה: נהרות
קטגוריה:בורונדי: גאוגרפיה
רופיג'י (נהר)

נהר רופיג'י (בסוואהילי: Rufiji) הוא נהר בדרום טנזניה. הנהר נוצר בנקודת המפגש של נהר קילומברו ונהר לואגו. אורכו 600 קילומטרים מתוכם כמאה קילומטרים שניתן לנווט דרכם. הנהר משתרע כמאתיים קילומטרים דרומית לדאר א-סלאם לאורך דרום טנזניה עד לפתחו לאוקיינוס ההודי מול האי מפיה בתעלת מפיה.

מקור המים העיקרי של הנהר הוא נהר הרואהה הגדול. שפך הרופיג'י מכיל את יער המנגרובים הגדול בעולם.

הנהר היווה ככל הנראה נקודה אסטרטגית לנתיבי המסחר הרומאים, היוונים והסינים. אזור טנזניה של היום נקרא באותה תקופה אזניה ותואר במסעות המסחר היוונים.
עיר המסחר הרומאית ראפטה שכנה ככל הנראה במיקום שפך הנהר כיום.

==תעלת מפיה==
תעלת מפיה היא רצועת מים שבין שפך נהר הרופיג'י והאי מפיה. דלתת הנהר מוציאה אדמת סחף לכיוון האי ומביאה לדחיקת המים לכיוונו באופן שמוביל לבליית הקרקע של האי ושל הדלתה גם יחד.

==לקריאה נוספת==
<div style="direction: ltr;">
*Chami, Felix A. 1999. "The Early Iron Age on Mafia island and its relationship with the mainland." Azania Vol. XXXIV 1999, pp. 1-10.
* Chami, Felix A. 2002. "The Egypto-Graeco-Romans and Panchea/Azania: sailing in the Erythraean Sea." In: Society for Arabian Studies Monographs 2 Trade and Travel in the Red Sea Region. Proceedings of Red Sea Project I held in the British Museum October 2002, pp. 93-104. Edited by Paul Lunde and Alexandra Porter. .
* Miller, J. Innes. 1969. Chapter 8: "The Cinnamon Route". In: The Spice Trade of the Roman Empire. Oxford: University Press. 
* Ray, Himanshu Prabha, ed. 1999. Archaeology of Seafaring: The Indian Ocean in the Ancient Period. Pragati Publications, Delhi.
* "The Egypto-Graeco-Romans and Panchea/Azania: sailing in the Erythraean Sea." Felix A. Chami. In: Society for Arabian Studies Monographs 2 Trade and Travel in the Red Sea Region. Proceedings of Red Sea Project I held in the British Museum October 2002, pp. 93-104. Edited by Paul Lunde and Alexandra Porter. .
</div>

==קישורים חיצוניים==

==הערות שוליים==

רופיג'י, נהר
חומר מסמיך

חומר מסמיך (thickening agent) הוא חומר המשמש בתעשיית המזון, התרופות והקוסמטיקה לשנות את הצמיגות של מוצר מבלי לשנות את תכונותיו האחרות. במוצרי מזון משמשים חומרים אלה לרוב להסמכת המוצר על מנת להגביר את יציבותו, לשמר את מרקמו ולהקל על הובלתו של המוצר, וזאת מבלי לשנות את טעמו.

סוג אחד של חומרים מסמיכים הוא החומרים המקרישים היוצרים קריש (ג'לי). 

==שימוש בתעשיית המזון==
חומרים מסמכים בתעשיית המזון מבוססים לרוב על פוליסכרידים: עמילנים גומי צמחי ופקטין או על חלבונים. בין העמילנים שנעשה בהם שימוש הם עמילן תירס, קטקורי, עמילן תפוחי אדמה, סאגו וטפיוקה. בין סוגי הגומי שנעשה בהם שימוש הם גומי חרוב, גומי דגנים, גומי גואר, גומי קדד, גומי ערבי, גומי קסנטן, גומי קארייה, גומי טארה, גומי גלאן וגומי ג'טי. חלבונים שנעשה בהם שימוש להסמכה הם קולגן, חלבון של ביצה וג'לטין (שהוא למעשה תצורה של הקולגן).

השימוש במסמיכים השונים תלוי באופי המזון אליו הוא מוסף ובמרקמו, כך למשל עמילן תירס אינו מתאים למזונות חומציים. 

===שימושים בבישול===
גם בהכנת המזון ובבישול נעשה שימוש במסמיכים. קמח משמש להסמכת רטבים ומרקים. דגנים (כגון שיבולת-שועל, קוסקוס או קוסמין) משמשים להסמכת מרקים. לעיתים נעשה שימוש במוצרי חלב כגון יוגורט להסמכת מרקים. 

ג'לטין משמש לייצוב והסמכת קינוחים וממתקים, וליצרת קריש על ידי הסמכת מיצי פירות.

===סימון מסמיכים===
בתעשיית המזון מסומנים המסמכים במספר E שנע בין 400 ל-450:

בין המסמיכים העיקריים המשמשים בתעשיים המזון נמנים: 
* חומצת אלגין (חומצה אלגינית) (E400), נתרן אלגיני (E401), אשלגן אלגיני (E402), אמוניום אלגיני (E403), סידן אלגיני (E404) - פולסכרידים המופקים מאצות ים חומות.
* אגר (E406) - פוליסכריד המופק מאצת ים אדומה
* קרגינן (E407) - פוליסכריד המופק מאצת ים אדומה
* גומי חרוב (E410, גומי טבעי המופק מזרעי עץ החרוב
* פקטין (E440) פוליסכריד המופק מתפוחים או מפרי הדר
* ג'לטין (E441) מיוצר לרוב מהידרוליזה של קולגן בעלי חיים.

==קוסמטיקה==
חומרים מסמכים משמשים במוצרים קוסמטיים במטרה ליצור מרקם דמוי קריש במוצרים אלה ולייצב תחליבים שונים. בעיקר נעשה שימוש בפליאתילן גליקול, ובמסמיכים סינתטיים כמו חומצה פוליאקרילית, וכן בסוגי גומי טבעי. לעיתים נעשה שימוש בקריש פטרוליום ובשעווה המיוצרת מנפט.

==ייצור חומרי נפץ==
לעיתים נעשה שימוש בחומרים מסמכים על מנת להפוך חומרי נפץ נוזליים לצורת קריש על מנת להקל את העברתם. לרוב נעשה שימוש בניטרוצלולוזה או באסטרים של ניטראט.

==קישורים חיצוניים==
* [http://www.foodsubs.com/ThickenStarch.html סוגי מסמיכים בבישול]

קטגוריה:תוספי מזון

fr:Texturant alimentaire
pt:Fécula
ארכיון מפלגת העבודה

ארכיון מפלגת העבודה על שם משה שרת (בראשי תיבות: אמה"ע) הוא ארכיון היסטורי-אדמיניסטרטיבי ודוקומנטטיבי של מפא"י ומפלגת העבודה, השוכן בבניין הספרייה המרכזית של מכללת בית ברל.

מפא"י, ואחריה מ-1968 "העבודה", הייתה מפלגת השלטון במדינת ישראל עד "המהפך" ב-1977, וגם לאחריו המשיכה להיות מהכוחות הפוליטיים הדומיננטיים במדינה.

כתוצאה מכך בארכיון התרכז תיעוד רב (תיקים, תצלומים, מפות, שרטוטים, כרזות, גלויות, עיתונים, סרטים, קלטות-קול, פרטי אפמרה וכו') לא רק על אודות מפא"י ופעילותה בגלגוליה השונים, אלא גם על תולדות ארץ ישראל ומדינת ישראל, על הכלכלה, התרבות הישראלית והקשרים עם מדינות ומפלגות זרות החל מ-1887 ועד ימינו.

הארכיון נוסד ב-1965 (על-פי החלטת מזכירות מפא"י מה-24 במאי 1963) במסגרת קרן ברל כצנלסון, הוכר על ידי ממשלת ישראל כארכיון ציבורי והוא ממלא אחר כל הוראות חוק הארכיונים ותקנותיו. פרט למסמכים של מפא"י ומפלגת העבודה, שמורים בו אוספים של משרדי 'הברית העולמית של פועלי ציון', 'האיחוד העולמי', תנועת העבודה הציונית העולמית, רפ"י, קרן ברל כצנלסון וארכיונים אישיים.

==ראו גם==
* הארכיון הציוני המרכזי

== לקריאה נוספת ==

* 

== קישורים חיצוניים ==
* 

*

עבודה
קטגוריה:תנועת העבודה
קטגוריה:הנצחת משה שרת
קטגוריה:מפלגת העבודה
אדום 2G

אדום 2G (Red 2G) הוא צבע אזו אדום סינתטי, מסיס במים ובאתנול. הצבע מלח דו-נתרתי (disodium salt) של 8-אצטאמידו-1-הידרוקסי-2-פנילאזונאפתאלין-3,6 דיסולפונט (8-acetamido-1-hydroxy-2-phenylazonaphthalene-3,6 disulphonate).

==שימושים==
בצבע נעשה שימוש כתוסף מזון כצבע מאכל, והוא סומן במספר E - E128. חשדות להיות החומר חומר מסרטן הביאו לכך שהאיחוד האירופי אסר על מרבית השימושים בחומר זה בשנת 2007 בתעשיית המזון ב-20 ביולי 2007. חשוד גם בהפרעה להמוגלובין.

הצבע אסור בשימוש כתוסף מזון גם באוסטרליה, אוסטריה, קנדה, יפן, נורווגיה, אירלנד, ישראל ויוון.

הצבע משמש כדיו לכתיבה, וכן לצביעת נייר, ניירות קרפ, בדים וממחטת נייר.

==קישורים חיצוניים==

* [https://web.archive.org/web/20100813170406/http://www.reach-compliance.eu/english/news/docs/EU/launch-red_2g.html תקנת האיחוד האירופי (EC) מספר 884/2007 מיום 26 ביולי 2007 האוסרת על שימוש בצבע המאכל]

==הערות שוליים==

קטגוריה:צבעי מאכל
אוניברסיטת אינדיאנה

אוניברסיטת אינדיאנה (באנגלית: Indiana University; בראשי תיבות: IU) היא אוניברסיטה ציבורית הפרושה בתשעה קמפוסים במדינת אינדיאנה. האוניברסיטה נוסדה ב-1820 כ"סמינר מדינת אינדיאנה", בשנת 1846 שונה שמה ל"קולג' אינדיאנה". 

הקמפוס המרכזי של האוניברסיטה שוכן בבלומינגטון (בשנת 2009 למדו בו 42,347 סטודנטים מתוך 107,160 בכל קמפוסי האוניברסיטה) ונקרא בקיצור IUB. קמפוס זה דורג ב-2009 במקום ה-93 בין 100 האוניברסיטאות הטובות בעולם.

לאוניברסיטת אינדיאנה תשעה קמפוסים באינדיאנה: שני קמפוסי ליבה, חמישה קמפוסים אזוריים ושני מרכזים אזוריים בניהול IUPUI.

קמפוסי ליבה:
* אוניברסיטת בלומינגטון אינדיאנה בבלומינגטון 
* באינדיאנפוליס. בקמפוס זה נמצא בית הספר לרפואה של האוניברסיטה ובית הספר למשפטים.
קמפוסים אזוריים ברחבי אינדיאנה:
* ב 
* ב 
* ב 
* , בסאות' בנד, בה נמצא בית ספר לרפואה משותף לאוניברסיטת אינדיאנה ולאוניברסיטת נוטרדאם
* ב 
קמפוסים אזוריים בניהול IUPUI:
* ב, קמפוס משותף עם אוניברסיטת פרדו
* בפורט ויין, קמפוס משותף עם אוניברסיטת פרדו

==בתי ספר==
* בית הספר לרפואה
* בית הספר לעבודה סוציאלית
* בית הספר לסיעוד
* בית הספר לבריאות הציבור ע"ש ריצ'רד פיירבנקס
* בית הספר ללימודים גלובליים ובינלאומיים ע"ש המילטון לוגר 
* בית הספר למדיה (1911)
* ע"ש מאורר (1842)
* ע"ש (1920)
* (1923)
* ע"ש אוניל (1972)
* בית הספר לפילנתרופיה ע"ש לילי (2012)
* בית הספר לאמנות, אדריכלות + עיצוב ע"ש סידני ולוסי אסקנזי (2016)
* ע"ש (2017)

==גלריה==
<gallery>
Image:StudentBuilding IUBloomington.jpg|"בית הסטודנטים" בקמפוס בלומינגטון
Image:SampleGates IUBloomington.jpg|שערי קמפוס בלומינגטון
Image:South-bend-iusb.jpg|קמפוס סאות' בנד
<</gallery>

==קישורים חיצוניים==

* 
* 

==הערות שוליים==

*
אינדיאנה
קטגוריה:איגוד האוניברסיטאות האמריקניות
קטגוריה:איגוד אוניברסיטאות המחקר
טומסק

טוֹמְסְק (ברוסית: Томск) היא בירת מחוז טומסק שבמחוז הפדרלי הסיבירי שברוסיה. העיר שוכנת על גדת הנהר טום, כ-60 ק"מ מנהר האוב. אוכלוסיית העיר מונה כיום למעלה מחצי מיליון בני אדם. העיר מהווה מרכז תרבותי ותעשייתי חשוב.

==היסטוריה==
בינואר 1604 הגיעו לחצרו של בוריס גודונוב שליחים ובראשם נסיך טטרי עם בקשה לצרפם לרוסיה הצארית ולהקים מבצר להגנת האזור מפולשים. בהתאם להחלטת הצאר, יצאה משלחת צבאית במטרה להקים באזור מבצר ולהביא לצירופו של האזור לרוסיה. ב-7 באוקטובר 1604 הסתיימו עבודות הקמת המבצר, ויום זה נחשב ליום הקמת העיר. עד מהרה הפך המבצר למרכז צבאי חשוב ולמרכזו של המערך הצבאי שהיה באזור במהלך כל המאה ה-17.

במהלך המאה ה-18 התרחקו גבולות המדינה מאזור העיר, והיא איבדה את חשיבותה צבאית. החל ממחצית המאה ה-18 הייתה העיר למקום הגליית מתנגדי השלטון. עם סיום בניית הדרך הסיבירית החדשה בשנת 1738, הייתה העיר למרכז תחבורתי חשוב. בשנת 1804 נוסדה גוברניית טומסק רחבת הידיים, ששטחה היה כ-900 אלף קמ"ר.

במהלך הקמת מסילת הברזל הטרנס-סיבירית, נקבע שתוואי המסילה יעבור הרחק מדרום לעיר, ובמקום נבנה גשר חדש מעל הנהר אוֹבּ. עם הזמן התפתחה במקום זה עיר חדשה – נובוסיבירסק, שהיא כיום העיר הגדולה בסיביר. העיר טומסק איבדה את מרכזיותה, על אף שעם הזמן נבנתה מסילת ברזל מיוחדת אשר עוברת דרך העיר.

תקופת 1918–1944 הייתה תקופת השפל בפיתוח העיר, כאשר הורגשה בריחת אוכלוסין לערים הממוקמות לאורך מסילת הברזל הסיבירית ובמיוחד לנובוסיבירסק. העיר לא הייתה עוד מרכז מחוזי, אלא חלק ממחוז נובוסיבירסק. בתקופה זו העיר התבססה רק על נוכחות מוסדות להשכלה גבוהה שהוקמו בעיר עוד במאה ה-19.

בתקופת מלחמת העולם השנייה הועברו לעיר מפעלי תעשייה רבים, וב-13 באוגוסט 1944 נוסד מחוז טומסק. למרות הקמת מחוז מיוחד, עד לשנות ה-60 של המאה ה-20 היה פיתוח העיר איטי יחסית.

תנופת פיתוח העיר החלה עם הגעת יגור ליגצ'וב לתפקיד ראש המחוז. בתקופתו נבנו בעיר בתי זיקוק, מפעלי תעשייה ביטחונית רבים וכו'.

== תחבורה ==
את העיר משרת נמל התעופה בוגשבו המקשר אותה עם ערים אחרות ברחבי רוסיה.

==יהודים==
בטומסק פועלת קהילה יהודית גדולה ויש בה בית חב"ד מאז שנות ה-90. בית הכנסת המרכזי שוחזר בשנת 2010.

==אקלים==
התנאים האקלימיים באזור העיר קשים למדי. רק בכ-100 ימים בשנה עולה הטמפרטורה מעל האפס. במהלך החורף הטמפרטורה צונחת עד למינימום של 55 מעלות מתחת לאפס (נרשם בשנת 1969). לעומת זאת, בקיץ עלולה הטמפרטורה לנסוק עד ל-37 מעלות. הטמפרטורה הממוצעת בחודש יולי היא כ-18 מעלות.

==השכלה ותרבות==
עוד בסוף המאה ה-19 הוקמו בעיר מוסדות להשכלה גבוהה – אוניברסיטת טומסק ואוניברסיטה טכנית. עתה פועלים בעיר שבעה מוסדות להשכלה גבוהה. בעקבות זאת, ממוקמים בעיר גם סניף של האקדמיה הרוסית למדעים ומספר מכוני מחקר.

==קישורים חיצוניים==

* 
* 
* 
* אתר הקהילה היהודית בטומסק – https://web.archive.org/web/20100829133128/http://jewish.tomsk.ru/
* 

*
קטגוריה:מחוז טומסק: ערים
קטגוריה:סובייקטים פדרליים של רוסיה: ערי בירה
קטגוריה:יישובים שהוקמו ב-1604
בו מקאלב

לסטר "בו" מקאלב (באנגלית: Lester "Bo" McCalebb; נולד ב-4 במאי 1985) הוא כדורסלן עבר אמריקאי-מקדוני ששיחק בעמדת הרכז בנבחרת מקדוניה.

== קריירה ==
מקאלב נולד בעיר ניו אורלינס שבלואיזיאנה וב-2003 החל לשחק כדורסל באוניברסיטת ניו אורלינס במדי ה"פרייבטירס", בעבורם שיחק במשך 5 שנים. בתחילת עונת עבר לשחק בקבוצת מרסין הטורקית. הוא זכה להצלחה בעונה זו כשקלע 17.4 נקודות למשחק, 4.6 אסיסטים ו-2.7 חטיפות. בעקבות העונה המוצלחת, עבר לשחק בתחילת עונת במדי פרטיזן בלגרד. בעונה זו שיחק כרכז הפותח של הקבוצה והוביל אותה לזכייה בליגה האדריאטית ולחצי גמר הפיינל פור של היורוליג. בתום עונה זו, חתם במועדון מונטפסקי סיינה לשלוש עונות.

בקיץ 2011, נקרא לשחק בשורותיה של נבחרת מקדוניה בכדורסל באליפות אירופה שנערכה בליטא. באליפות עצמה, חתום מקאלב על הישג השיא של נבחרת מקדוניה אי-פעם כשהעפיל עימה לשלב חצי הגמר של האליפות, תוך שהיא מדיחה את המארחת, ליטא. הישג זה, לדעת רבים, נחשב לאחד הסנסציות הגדולות שאירעו בתולדות אליפות אירופה, שכן עד לאותה העת נחשבה מקדוניה לנבחרת חלשה בקנה מידה אירופי.

בקיץ 2012, על אף התעניינות מצד סן אנטוניו ספרס מה-NBA ומכבי תל אביב, חתם מקאלב לשנתיים בפנרבחצ'ה הטורקית, במהלכן הרוויח כ-2 מיליון דולר.

בקיץ 2014, עזב מקאלב את המועדון הטורקי, שבחר לא להאריך לו את החוזה וצרף במקומו את ריקי היקמן.

בנובמבר 2014 חתם בבאיירן מינכן לחודש עם אופציה להארכת חוזה עד תום העונה. חוזהו הוארך בסופו של דבר עד ינואר . בינואר הוא קרע רצועות באגודל, מה שגרם לו להיות מושבת ממשחק עד סיום העונה. באוקטובר 2015 חתם בניו אורלינס פליקנס מליגת ה-NBA, אך נופה מהסגל הסופי של הקבוצה לקראת תחילת עונת אחרי ששיחק בארבעה משחקי קדם-עונה. בינואר 2016 חתם במועדון הצרפתי לימוז' עד לתום העונה.
באוגוסט 2016 עבר לשחק בגראן קנריה מליגת העל הספרדית והיורוקאפ.
ב-13 בדצמבר 2017, מקאלב חתם בסרגוסה באסקט מליגת העל הספרדית עד לסיום העונה.

== קישורים חיצוניים ==

* [http://www.draftexpress.com/profile/Bo-McCalebb-525/stats דף השחקן באתר draft express] 
* [http://www.maccabifans.co.il/tv/default.asp?vid=106 ריאיון עם בו מקאלב, שעבר מפרטיזן לסיינה בקיץ באתר MFTV] 
* 
* 
* 

==הערות שוליים==

קטגוריה:כדורסלנים מקדונים
קטגוריה:כדורסלני נבחרת מקדוניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מרסין
קטגוריה:כדורסלני פרטיזן בלגרד
קטגוריה:כדורסלני מנס סאנה סיינה
קטגוריה:כדורסלני באיירן מינכן
קטגוריה:כדורסלני פנרבחצ'ה
קטגוריה:כדורסלני לימוז'
קטגוריה:כדורסלני גראן קנריה
קטגוריה:כדורסלני סרגוסה באסקט
קטגוריה:לואיזיאנה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1985
שחקן העונה של ליגת העל בכדורסל

[[גל מקל, זוכה הפרס לעונת ]]
שחקן העונה של ליגת העל בכדורסל (ידוע גם כ-MVP של העונה בליגת העל בכדורסל) הוא פרס שנתי מטעם מנהלת ליגת העל בכדורסל המחולק לשחקן הטוב ביותר בליגה במהלך העונה. הזוכה בפרס נבחר על ידי ועדה מיוחדת של מנהלת ליגת העל.

צ'ארלס מינלנד וג'ו דאוסן הם היחידים שזכו גם בתואר שחקן העונה וגם בתואר מלך הסלים של הליגה באותה העונה.

ביולי 2020 זכה דני אבדיה בתואר MVP של העונה, והיה ל-MVP הכי צעיר בתולדות הליגה הישראלית.

==הזוכים בפרס==

=== עד 2013/2014 ===
{| class="wikitable sortable"
! עונה !! שחקן !! עמדה !! קבוצה !! הערה
|-
|
| ברד ליף
|גארד
|הפועל גליל עליון
|
|-
|
| דייוויד הנדרסון
|גארד
|הפועל תל אביב
|
|-
|
| ג'ו דאוסן
|סמול פורוורד
|הפועל אילת
|
|-
|
| דייוויד ת'רדקיל
|סמול פורוורד
|הפועל תל אביב
|
|-
|
| נוריס קולמן
|סמול פורוורד
|הפועל ירושלים
|
|-
|
| דריק גרווין
|סמול פורוורד
|הפועל גבת/עמק יזרעאל
|
|-
|
| אנדרו קנדי
|סמול פורוורד
|הפועל גליל עליון
|
|-
|
| תומר שטיינהאור
|סנטר
|מכבי רעננה
|
|-
|
| עודד קטש
|רכז
|מכבי תל אביב
|
|-
|
| ראדיסאב צ'ורצ'יץ'
|סנטר
|הפועל ירושלים
|
|-
|
| אריאל מקדונלד
|רכז
|מכבי תל אביב
|
|-
|
| נייט האפמן
|סנטר
|מכבי תל אביב
|
|-
|
| מאיר טפירו
|רכז
|הפועל ירושלים
|
|-
|
| צ'ארלס מינלנד 
|סמול פורוורד
|מכבי גבעת שמואל
|
|-
|
| אנתוני פארקר
|סמול פורוורד
|מכבי תל אביב
|
|-
|
| שארונאס יאסיקביצ'יוס
|רכז
|מכבי תל אביב
|
|-
|
| טימי באוורס
|רכז
|מכבי גבעת שמואל
|
|-
|
| לי ניילון
|פאוור פורוורד
|בני השרון
|
|-
|
| פי ג'יי טאקר
|סמול פורוורד
|הפועל חולון
|
|-
|
| דורון פרקינס
|רכז
|מכבי חיפה
|
|-
|
| אלישי כדיר
|פאוור פורוורד
|הפועל גלבוע גליל
|
|-
|
| גל מקל
|רכז
|הפועל גלבוע גליל
|
|-
|
| ליאור אליהו
|פאוור פורוורד
|מכבי תל אביב
|
|-
|
| גל מקל (2)
|רכז
|מכבי חיפה
|
|-
|
| דונטה סמית'
|סמול פורוורד
|מכבי חיפה
|
|}

=== החל מ-2014/2015 ===
החל מ-2014/2015 בוחרים בנוסף לשחקן העונה מכלל שחקני הליגה, גם את שחקן העונה מבין השחקנים הישראלים בלבד בליגת העל.
{| class="wikitable sortable"
! rowspan="2" |עונה
! colspan="3" |שחקן העונה
| style="width:1%;" rowspan="12"|
! colspan="3" |השחקן הישראלי של העונה
! rowspan="2" |הערה
|-
! שחקן !! עמדה !! קבוצה
!שחקן
!עמדה
!קבוצה
|-
|
| ליאור אליהו (2)
|פאוור פורוורד
|הפועל ירושלים
| ליאור אליהו
|פאוור פורוורד
|הפועל ירושלים
|
|-
|
| דריל מונרו
|פאוור פורוורד
|מכבי ראשון לציון
| ליאור אליהו (2)
|פאוור פורוורד
|הפועל ירושלים
|
|-
|
| ג'ון דיברתולומיאו
|רכז
|מכבי חיפה
| כרם משעור
|פאוור פורוורד
|בני הרצליה
|
|-
|
| סק הנרי
|רכז
|מכבי אשדוד
| ג'ו אלכסנדר
|פאוור פורוורד
|הפועל חולון
|
|-
|
| קורי וולדן
|רכז
|הפועל חולון
| תומר גינת
|פאוור פורוורד
|הפועל תל אביב
|
|-
|
| דני אבדיה
|סמול פורוורד
|מכבי תל אביב
| דני אבדיה
|סמול פורוורד
|מכבי תל אביב
|
|-
|
| קייסי פראת'ר
|סמול פורוורד
|הפועל אילת
| יפתח זיו
|רכז
|הפועל גלבוע גליל
|
|-
|
| צ'ינאנו אונואקו
|סנטר
|בני הרצליה
| נמרוד לוי
|פאוור פורוורד
|הפועל גליל עליון
|
|-
|
| זאק הנקינס
|סנטר
|הפועל ירושלים
| תומר גינת (2)
|פאוור פורוורד
|הפועל תל אביב
|
|-
|
| רומן סורקין
|סנטר
|מכבי תל אביב
| רומן סורקין
|סנטר
|מכבי תל אביב
|
|}

=== שיאני הזכיות ===
{| class="wikitable"
!#
!שחקן
!זכיות
!עונות זכייה
|-
|rowspan="2"|1
|גל מקל
|rowspan="2"|
|, 
|-
|ליאור אליהו
|, 
|}

== הערות שוליים ==

קטגוריה:ישראל: כדורסל
ליגת העל בכדורסל
קטגוריה:פרסי ליגת העל בכדורסל
פוקר DR.I

רפליקת פוקר Dr.I בתצוגה אווירית]]
פוקר Dr.I (בגרמנית: Fokker Dr.I Dreidecker) היה מטוס קרב תלת-כנפי מתקופת מלחמת העולם הראשונה מתוצרת חברת פוקר. המטוס קנה את עיקר פרסומו כאשר הוטס בידי הטייס המפורסם מנפרד פון ריכטהופן, "הברון האדום", מלך קרבות האוויר של מלחמת העולם הראשונה.

== היסטוריה ==
החל מחודש פברואר 1917 התברר כי מטוס הקרב הבריטי התלת-כנפי סופווית טריפליין זוכה לעליונות בקרבות האוויר של החזית המערבית. בתגובה ראשונית ניסו במפעלי חברת פוקר להסב מטוס דו-כנפי לגרסה תלת-כנפית דומה. גרסה זו נמצאה כקשה לתפעול, והתברר כי יש צורך בפיתוח של גרסה מקורית בעלת מבנה ואמצעי שליטה והיגוי מתאימים.

לאחר מספר גרסאות פיתוח חדשות שכללו שינויים והתאמות עיצוב, נשלח הדגם הראשון לניסיון בפעילות קרבית מעל שמי בלגיה ב-28 באוגוסט 1917. שלושה ימים מאוחר יותר כבר הצליח ריכטהופן להפיל שני מטוסי אויב. הוא דיווח כי המטוס החדש השיג עליונות על פני הסופווית הבריטי והמליץ להכניסו לשירות מבצעי. בתוך שלושה חודשים הושלמה הרכבתם של כ-300 מטוסים מן הדגם החדש אשר הוצבו בטייסות מבצעיות.

== ביצועים ==
=== יתרונות ===
כבר מן ההתחלה התבלט פוקר Dr.I בכושר תמרון מעולה. למרות חוסר היעילות של המאזנות, הרי שהגה הכיוון והגה הגובה היו קלים לתפעול וחזקים. המטוס הצטיין בביצוע של פניות הדוקות אשר היו פועל יוצא של אי-היציבות הכיוונית אשר נוצרה מן המבנה בעל שלוש הכנפיים, שאפשר לטייסים ביצוע של תרגילי התחמקות והתגנבות מאחורי מטוסי האויב ומולם.

=== חסרונות ===
עם זאת, היה המטוס נחות מול מטוסי בעלות הברית מבחינת המהירות במצב של טיסה ישרה ואופקית או בצלילה. המנוע החזק אמנם אפשר למטוס נסיקה מהירה אך בגבהים הגבוהים חלה ירידה חדה בביצועיו כתוצאה מיחס הדחיסה הנמוך של המנוע הסיבובי שהותקן בו. עם התקדמות המלחמה, התגבר המחסור בשמן קיק, אשר היה חיוני לפעילות המנוע הסיבובי, והניסיון להשתמש בשמנים תחליפיים גרם לתקלות ולהשבתתם של מנועים רבים.

תא הטייס היה קטן מאוד ובנוי מחומרים באיכות נמוכה. הראות במצבי המראה ונחיתה הייתה גרועה, וההגנה על הטייס במצבים של נחיתת חירום התגלתה כעלובה.

=== כשל הכנפיים ===
חקירת התרסקויות של מטוסי פוקר Dr.I אשר אירעו במהלך אוקטובר 1917 הצביעו על כשל מבני של הכנפיים. כאשר נוספה לכשל מבני זה גם לחות, אשר חדרה לכנפיים וגרמה להרס שלהן, נחלשו צלעות המבנה הפנימי של הכנף, והמאזנות הפסיקו לתפקד והתפרקו באוויר. על מנת להתגבר על תקלות אלה, הגבירה החברה את בקרת האיכות של ההרכבה, חיזקה את המבנה הפנימי, וציפתה את הכנפיים ואת צלעות המבנה בחומר דוחה לחות. בתוך כחודשיים התחדש הייצור והטייסות קיבלו את הדגם המשופר.

בחקירה מאוחרת שהתבצעה לאחר המלחמה התברר כי סיבה משמעותית נוספת לכשל המבני של הכנפיים הייתה שהכנף העליונה נשאה במקדם עילוי הגבוה עד פי 2.55 מזה של הכנף התחתונה במהירויות הגבוהות.

הבעיות המבניות החמורות של מבנה הכנף המשולש מנעו את הגדלת ההזמנות והמצבה של המטוסים מדגם זה. הייצור הופסק לחלוטין במאי 1918 והמטוס הוצא מן השירות והוחלף בדגם הפוקר D.VII הדו-כנפי.

== לאחר המלחמה ==
מטוסים שנותרו שלמים בסוף המלחמה הועברו לבחינה בידי בעלות הברית כחלק מהסכמי שביתת הנשק. מספר מטוסים שנותרו לפליטה מוצגים במוזיאונים צבאיים שונים.

בשנות השלושים הורכבו מספר מטוסים נוספים מחלפים שנמצאו במחסנים ושימשו בצילומי סרטים גם עשרות שנים לאחר מכן. כיום ידועים בעולם מטוסים מקוריים בודדים מדגם זה המוצגים במוזיאונים.

== קישורים חיצוניים ==

קטגוריה:מטוסים במלחמת העולם הראשונה
קטגוריה:אמצעי לחימה גרמניים במלחמת העולם הראשונה
קטגוריה:מטוסי קרב מתוצרת גרמניה
DR.I
מגזרת נייר יהודית

[[מגזרת נייר יהודית, המציגה מגן דוד מוקף בגלגל המזלות]]
מגזרת נייר יהודית היא סוג של אמנות יהודית עממית, מסורתית מסוג מגזרת נייר שהייתה נפוצה בקהילות יהודיות באירופה, בצפון אפריקה וברחבי העולם. לפי חוקרת מגזרות הנייר ד"ר גיזה פרנקל ידוע על מגזרת נייר יהודית שנוצרה ב-1345 בספרד על ידי רבי יצחק בן ארדותיאל. עם השמדת הקהילות היהודיות באירופה ובצפון אפריקה בשואה, נכחדה שם גם אמנות מגזרת הנייר היהודית. היהודים שהיגרו לאמריקה שימרו את הגחלת. המגזרת שמשה בעיקר להידור מצווה והיו בה סמלים יהודיים, פסוקים מהמקורות תפילות וברכות. המגזרת היהודית הושפעה מאמנות עממית מקומית. אמנות המגזרת הגיעה לשיא פריחתה בקהילות היהודיות של מזרח אירופה במאות ה-19 וה-20. סגנונן של המגזרות בתקופה זו מכונה, בשל עושרן הרב, "הבארוק היהודי".

המגזרת היהודית היא לרוב סימטרית, עשירה בדגמים וסמלים יהודיים ובקטעי קליגרפיה עם פסוקים מהמקורות, שצמחייה וצורות גאומטריות מחברות ביניהם. כללי היצירה הם שכל מרכיבי המגזרת מחוברים זה לזה ואף אחד מהם אינו מסתיר את משנהו. כך מסמלות היצירות באופן מטפורי את האחדות הקיימת בעם ישראל ואת הסובלנות ההדדית בין בניו.

אף כי מדובר באמנות יהודית עממית שנוצרה מחומר פשוט וזול, הרי שבזכות סמלי המלכות המרובים המופיעים בה (בהשראת הקבלה והזוהר ובהשראת סמלי שלטון מקומיים), ניגודי הצבעים והמורכבות הצורנית, יוצרות המגזרות רושם של עושר ופאר. המגזרות הללו, שנקנו מידי רוכלים או שהתקבלו כשי מעניים שלא יכלו להרשות לעצמם לקנות מתנות, נתלו על קירות של בתים פרטיים ובתי כנסת. זמינותו של הנייר אפשרה ליהודים מכל שכבות העם להדר במצווה ולשלב את כישוריהם האמנותיים ואת אמונתם הדתית באמצעותה. את המגזרת יצרו בעיקר גברים, רבים מהם בחורי ישיבה, שעסקו באמנות זו בשעות הפנאי.

למרות החשיבות האמנותית המיוחסת לה, המגזרת נועדה למטרה דתית-טקסית או למטרה אישית, קמע למשל. מגזרות "מזרח" ו"שיוויתי" קבעו את כיוון התפילה, מגזרת "אושפיזין" קישטה את הסוכה, מגזרת "דגל לשמחת תורה" נישאה בידי ילדים בשמחת תורה, מגזרת "משנכנס אדר" נתלו על קירות בית הכנסת במשך חודש אדר, מגזרת "שבועות'ל" או "רויזעלע" קישטו את הבית בשבועות, ומגזרת "שיר המעלות'ל" שימשו כקמע שהגן על היולדת ותינוקה מפני לילית. כמו כן היו מגזרת לכתובה, לימי זיכרון (יום השנה) ועוד.

== ראו גם ==
* אמנות יהודית

== לקריאה נוספת ==
* פרנקל, גיזה, מגזרות נייר: אמנות יהודית עממית, מודן, 1996.
* ג'וזף ויהודית שאדור, Jewish Paper Cuts: A History and Guide, הוצאת גפן, 1994.
*נאמן יעקב, מגזרות נייר יהודיות, הוצאת ד"ר יצחק נאמן, 1981.
*שפירא נעמי, מסורת עם ישראל במגזרות נייר, מתן הוצאת ספרים, 2018.
*שפירא נעמי, חברים מקשיבים לקולך, מתן, הוצאת ספרים, 2010.

==קישורים חיצוניים==

* משכן לאמנות, עין-חרוד - [https://web.archive.org/web/20100409082947/http://www.museumeinharod.org.il/hebrew/about/articles/jewish_paper_cuts%20.html מגזרות נייר, אמנות יהודית שנעלמה]
* אסף פלר - [http://assaffeller.com/אמנות-יהודית/מגזרות-נייר-מסורתיות מגזרות נייר מסורתיות]
*

קטגוריה:נייר
קטגוריה:מלאכת יד
קטגוריה:אמנות יהודית
M18

M18 (מ-Messier 18, או NGC 6613) הוא צביר פתוח בקבוצת הכוכבים קשת הנמצא במרחק של כ-4,900 שנות אור ממערכת השמש ומכיל כ-20 כוכבים.

== היסטוריה ==
הצביר התגלה על ידי שארל מסיה ב-3 ביוני 1764 ותואר על ידיו כ"צביר של כוכבים קטנים, מעט מתחת ל-M17, מוקף בערפול קל". מסיה ציין כי הצביר פחות בולט מ-M16 ונראה בטלסקופ קטן כערפילית, אך באמצעות טלסקופ טוב ניתן להבחין שזהו צביר כוכבים. 

לצביר דרגת בהירות 7.5 וניתן לזהותו באמצעות משקפת כמעלה מדרום לערפילית אומגה באמצע הקו המחבר בינה ובין M24, או כ-4 מעלות מצפון לכוכב μ (מו) בקשת. בטלסקופ חובבים ניתן להבחין בכוכבי הצביר עצמם, שהבהיר שבהם הוא מדרגת בהירות 8.5.

== מאפייני הצביר ==
קוטרו של הצביר כ-17 שנות אור ומרחקו ממערכת השמש הוא כ-4,900 שנות אור כך שגודלו הזוויתי הוא כ-9 דקות קשת. הצביר דליל למדי ומכיל מעט כוכבים יחסית לצבירים אחרים. רוב כוכבי הצביר הם כוכבים צעירים וחמים מסוג ספקטרלי B, אך יש בו גם כמה כוכבים מסוג ספקטרלי A ו-F, כולם כוכבי הסדרה הראשית. גילו של הצביר מוערך בכ-30 מיליון שנים.

== קישורים חיצוניים ==

* [http://messier.seds.org/m/m018.html M18] בקטלוג מסיה באתר SEDS.
* 

== הערות שוליים ==

 

18
18
קטגוריה:קבוצת הכוכבים קשת
משפט משקה

משפט משקה (Maschke) הוא אבן הפינה של תורת ההצגות של חבורות סופיות. את המשפט הוכיח המתמטיקאי הגרמני היינריך משקה ב-1898.

המשפט קובע שאם <math>G</math> חבורה סופית ו-<math>k</math> שדה שהמאפיין שלו אינו מחלק את סדר החבורה, אז אלגברת החבורה <math>\ k[G]</math> פשוטה למחצה. פירושו של דבר הוא שכל מודול מעל אלגברת החבורה מתפרק לסכום ישר של מודולים אי-פריקים, ובמלים אחרות, כל הצגה של החבורה מתפרקת לסכום ישר של הצגות אי-פריקות. עובדה זו הופכת את ההצגות האי-פריקות להצגות היחידות שיש צורך ללמוד, משום שדרכן אפשר לפענח כל הצגה אחרת. 

ככל אלגברה פשוטה למחצה ממימד סופי, כאשר המאפיין אינו מחלק את סדר החבורה, אלגברת החבורה עצמה מתפרקת לסכום ישר של חוגים פשוטים ארטיניים, שהם לפי משפט ודרברן אלגברות מטריצות מעל אלגברות חילוק. בפרט, אלגברת החבורה מעל שדה המספרים המרוכבים (או כל שדה סגור אלגברית אחר) היא סכום ישר של אלגברות מטריצות מעל שדה הבסיס עצמו, ומן הפירוק הזה אפשר לקרוא ישירות את ממדי ההצגות האי-פריקות.

משפט משקה נכון גם כאשר הפעולה באלגברת החבורה איננה טריוויאלית. אלגברת החבורה בעלת הכפל המעוות <math>F^{\sigma}[G]</math> היא האלגברה בעלת המבנה של אלגברת החבורה, פרט לכפל הנתון על ידי <math>r_g \cdot r_h = c_{g,h} r_{gh}</math>, עבור 2-קו-ציקלוסים <math>c_{g,h} \in F^{\times}</math> המקיימים <math>c_{g,h} c_{gh,i} = c_{h,i} c_{g,hi}</math>. כעת, משפט משקה המוכלל קובע כי כאשר <math>|G|</math> הפיך ב-<math>F</math>, האלגברה <math>F^{\sigma}[G]</math> היא פשוטה למחצה.

אם המאפיין של השדה מחלק את סדר החבורה אז אלגברת החבורה לעולם אינה פשוטה למחצה, ובמקרה זה, המכונה "המקרה המודולרי", תורת ההצגות אכן מסובכת בהרבה. לדוגמה, באלגברת החבורה של חבורה ציקלית מסדר ראשוני <math>p</math> מעל שדה ממאפיין <math>p</math>, יש איבר נילפוטנטי מסדר <math>p</math>: 
<math>\ k[C_p] = k[x|x^p=1] \cong k[t|t^p=0]</math> על ידי ההצבה <math>\ t=x-1</math>.

==קישורים חיצוניים==
* 

קטגוריה:תורת ההצגות
משקה
משקה